《临江仙·三潭夜归见蘋花偶赋》
清代·过春山

几缕疏烟生树杪，斜阳初下渔竿。白蘋风急暗香残。

沙头人独立，寂寞夜潮还。

帝子不来江月悄，萧然鹭冷鸥閒。佳期渺渺洞庭间。

销魂秋梦里，一枕水云寒。

作者简介：清江苏吴县人，字葆中，号湘云。诸生。曾为新、旧《唐书》补遗纠误，未成而卒。惠栋极称之。又工诗。享年仅二十九岁。